संयुक्त राष्ट्र के खाद्य और कृषि संगठन के एक वरिष्ठ अधिकारी डॉक्टर यान स्लिनगेनबर्ग ने बीबीसी को बताया कि इस बीमारी के बारे में सबसे पहले 10 जनवरी को जानकारी मिली थी.

लेकिन बर्ड फ़्लू के वायरस की पुष्टि बुधवार को इटली के वैज्ञानिकों ने की. उन्होंने कहा कि नाइज़ीरिया में स्थिति तेज़ी से बदल रही है और पूरी स्थिति सामने आने में कई दिन लग सकते हैं.

नाइज़ीरिया के कृषि मंत्री एडमू बेलो ने कहा है कि अभी तक देश के उत्तर में स्थित कडूना के निकट एक फ़ॉर्म में बर्ड फ़्लू के ख़तरनाक एच5एन1 वायरस की पुष्टि हुई है.

लेकिन पड़ोसी प्रांत कानू और प्लेटो में फ़ॉर्मों को अलग-थलग कर दिया गया है और ये मानकर इन्हें निरीक्षण में रखा गया है जैसे यहाँ वाक़ई बर्ड फ़्लू का वायरस पाया गया है.

नाइज़ीरिया के कृषि मंत्री ने कहा कि उनके कर्मचारी कानू और जोस में बर्ड फ़्लू के कथित प्रसार की जाँच में चौबीसो घंटे जुटे हैं.

बुधवार को नाइज़ीरिया से बाहर कराई गई जाँच में इसकी पुष्टि हुई थी कि देश के उत्तरी इलाक़े में स्थित कडूना के निकट एक फ़ॉर्म की मुर्ग़ियों में बर्ड फ़्लू का ख़तरनाक वायरस एच5एन1 वायरस पाया गया है.

यह फ़ॉर्म देश के खेल मंत्री सैदू समैला सम्बावा का है. उत्तरी नाइज़ीरिया में पिछले कुछ हफ़्तों के अंदर हज़ारों मुर्ग़ियाँ मारी गई हैं. माना जा रहा है कि अफ़्रीका में यह बर्ड फ़्लू का पहला ऐसा मामला है.

जाँच

नाइज़ीरिया के कृषि मंत्री बेलो का कहना है कि नाइज़ीरिया में इसका प्रसार कैसे हुआ, यह अभी पता नहीं चल पाया है लेकिन इसके पीछे मुर्ग़ियों का ग़ैर क़ानूनी रूप से आयात हो सकता है. 



अफ़्रीका में नाइज़ीरिया मुर्ग़ी पालन के क्षेत्र में तीसरे नंबर पर आता है जहाँ चौदह करोड़ मुर्ग़ियाँ पाली जाती हैं. इसमें से चालीस प्रतिशत व्यवसायिक स्तर पर चलाए जाने वाले मुर्ग़ी फ़ॉर्मों में हैं. 

बर्ड फ़्लू का मामला चूँकि ऐसे ही एक फ़ॉर्म में पाया गया है इसलिए इसकी रोकथाम भी आसान हो सकती है. 

बीबीसी संवाददाता का कहना है कि समस्या यह है कि क़स्बों और गाँवों में छोटे स्तर पर चलाए जाने वाले फ़ॉर्मों में पाली जाने वाली मुर्ग़ियों में अगर यह बीमारी फैलती है तो उसका पता लगाने में मुश्किल पेश आएगी. 

बर्ड फ़्लू की रोकथाम के लिए संयुक्त राष्ट्र दल के विशेष समन्वयक डेविड नाबारो ने आशंका व्यक्त की है कि बर्ड फ़्लू के मामले नाइज़ीरिया में अन्य जगहों पर... \n\nउपरोक्त लेख के लिए मुझे एक अच्छा शीर्षक दें।
नाइज़ीरिया में बर्ड फ़्लू को लेकर चिंता